Վանդա Սայքս

Վանդա Սայքս (անգլ.՝ Wanda Sykes, մարտի 7, 1964(1964-03-07), Portsmouth, Վիրջինիա, ԱՄՆ), ամերիկացի դերասանուհի, կատակերգու և սցենարիստ։
«Քրիս Ռոքի շոու»-ի սցենարի համար «Էմմի» մրցանակի դափնեկիր։ 2004 թվականին «Entertainment Weekly» ամսագիրը նրան անվանել է Ամերիկայի 25 ծիծաղելի մարդկանցից մեկը։
Հայտնի է «Հին Քրիսթինի նոր արկածները» սերիալում Բարբի դերով և «Ձեր մահացած խանդավառությունը» շոուով։ 2009 թվականին Fox ալիքով թողարկվել է սեփական «Վանդա Սայքսի շոու»-ն։
Կինոյում Սայքսը հայտնի է «Եթե սկեսուրը հրեշ է», «Իմ սուպեր նախկինը», «Ամենակարող Էվանը» ֆիլմերում խաղացած դերերով և «Անտառային եղբայրություն», «Կոտոշներ և սմբակներ», «Եղբայր արջ 2», «Ռիո», «Սառցե դարաշրջան 4։ Մայրցամաքային տեղաշարժ» մուլտֆիլմերի հնչյունավորմամբ։


== Կենսագրություն ==
Սայքսը ծնվել է Վիրջինիայի Պորտսմութ քաղաքում՝ ԱՄՆ-ի բանակի գնդապետ Հարի Սայքսի և բանկիր Մարիոն Լուիզի ընտանիքում։ Մեծացել է Վաշինգտոնում։
Ավարտել է Արունդելի միջնակարգ դպրոցը (Մերիլենդ, Գամբրիլս) և Հեպթոնի համալսարանը, որտեղ ստացել է մարքեթինգի բակալավրի աստիճան։ Քոլեջն ավարտելուց հետո որպես գնումների աշխատակից աշխատանքի է անցել Ազգային անվտանգության գործակալությունում, որտեղ աշխատել է հինգ տարի։


== Կարիերա ==
Իր կարիերան Վանդան սկսել է 1987 թվականին՝ Վաշինգտոնի «Coors Light Super Talent Showcase»-ում լսարանի դիմաց ելույթ ունենալով։ 1992 թվականին տեղափոխվել է Նյու Յորք։ Նրա առաջին մեծ աշխատանքը եղել է «Caroline's Comedy Club»-ում Քրիս Ռոքի հետ միասին։ 1997 թվականին միացել է «Քրիս Ռոքի շոու»-ի հեղինակների խմբին, նաև ինքն է բազմիցս ելույթ ունեցել շոուի ժամանակ։ Հեղինակային խումբը չորս անգամ առաջադրվել է «Էմմի» մրցանակի։
2003 թվականին Սայքսը ոչ մեծ դերով նկարահանվել է «Առանձնահատուկ Վանդա» սիթքոմում։ 2006 թվականին դեր է ստացել «Հին Քրիսթինի նոր արկածները» կատակերգական սերիալում։ Նա նաև դարձել է «Ուիլ և Գրեյս» սերիալի էպիզոդի հրավիրված աստղ։ Նույն թվականին հնչյունավորել է «Անտառային եղբայրություն» մուլտֆիլմի Ստելային, «Կոտոշներ և սմբակներ» մուլտֆիլմի Բեսիին և «Եղբայր արջ 2» մուլտֆիլմի Ինոկոյին, նկարահանվել է նաև «Իմ սուպեր նախկինը» և «Ամենակարող Էվանը» ֆիլմերում։ Նույն թվականի հոկտեմբերին HBO ալիքով ցուցադրվել է Վանդայի «Wanda Sykes: Sick & Tired» կոչվող առաջին սթենդափ ելույթը, որը առաջադրվել է «Էմմի» մրցանակի։

2008 թվականի հոկտեմբերին Սայքսը նկարահանվել է «Մտածիր նախքան խոսելը» գովազդային կամպանիայում, որն ուղղված էր երիտասարդական համայնքներում հոմոֆոբիայի կանխարգելմանը։ 2009 թվականի մարտին հայտարարվել է, որ թողարկվելու է շաբաթօրյա «Վանդա Սայքսի շոուն», որի պրեմիերան կայացել է 2009 թվականի նոյեմբերի 7-ին։ 2009 թվականի ապրիլին «Out» ամսագիրը նրան ընդգրկել է «50 ազդեցիկ մարդիկ» ամենամյա ցուցակում։
«Wanda Sykes: I'ma Be» երկրորդ սթենդափ ելույթի պրեմիերան նույնպես կայացել է HBO հեռուստաալիքով 2009 թվականի հոկտեմբերին։


== Անձնական կյանք ==


=== Ընտանիք ===
1991-1998 թվականներին Սայքսը ամուսնացած է եղել պրոդյուսեր Դեյվ Հոլի հետ։
2008 թվականի նոյեմբերին Սայքսը կատարել է քամինգ աութ՝ հայտարարելով, որ լեսբուհի է։ Դա տեղի է ունեցել Լաս Վեգասի միտինգի ժամանակ, որտեղ ցուցարարները քվեարկել են սահմանադրական ուղղումների համար, որն արգելում է միասեռ ամուսնությունները Կալիֆոռնիայում։ Մեկ ամիս առաջ Սայքսը ամուսնացել է իր խաղընկեր Ալեքսի հետ, որի հետ ծանոթացել է 2006 թվականին։ 2009 թվականին զույգը ուներ երկու երեխա։


=== Առողջություն ===
2011 թվականի սեպտեմբերի 19-ին «Էլեն Դեջեներեսի շոու»-ի ժամանակ Վանդան խոստովանել է, որ նրա մոտ ախտորոշվել է ոչ ինվազիվ կրծքագեղձի  քաղցկեղ։ Սայքսին նշանակվել է երկկողմանի մաստեկտոմիա՝ երկու կրծքերի հեռացում։


== Մրցանակներ ==
Սայքսը երեք անգամ առաջադրվել է «Էմմի» մրցանակի, որը ստացել է 1999 թվականին «Վարյետեի լավագույն սցենար կամ երաժշտական կատակերգություն» անվանակարգում։ 2001 թվականին ստացել է ամերիկյան կատակերգական մրցանակ «Նշանավոր կին-կատակերգու» անվանակարգում։ Սեփական շոուի վրա աշխատանքի համար երեք անգամ ստացել է «Էմմի» մրցանակ (2002, 2004 և 2005 թվականներին)։ 2010 թվականին ստացել է «GLAAD» մրցանակը գեյերի և լեսբուհիների իրավունքների հավասարության աջակցության համար։


== Ֆիլմագրություն ==


== Ծանոթագրություններ ==